Emisarul lui Ciolacu, Dragoș Sprînceană: SUA trebuie să ignore mesajele pro-Ucraina ale României. Avem președinte interimar
Unul dintre emisarii speciali ai României, Dragoș Sprînceană, a explicat la Digi24 ce rol ocupă în relația cu SUA. A avut însă poziții contradictorii legate de războiul din Ucraina, dar și ce va face exact pentru îmbunătătirea dialogului cu administratia Trump. El a susținut în mod fals că președintele francez Emmanuel Macron vrea continuarea războiului din Ucraina și că administrația americană ar trebui să „ignore un pic mesajele României, pro-Ucraina și pro-Franța”, deoarece România are un președinte interimar „care nu va mai conta într-o lună și jumătate”.